google/wiki40b huggingface dataset:
The international school of Brussels

The International School of Brussels (ISB) er en engelsk-språklig grunnskole i Belgia. Skolen har som oppgave å gi en internasjonal utdanning for studenter fra over 60 land, innen en aldersgruppe fra 3 til 18 år. Skolen ble grunnlagt i 1951 og den ligger på en 162000 m² skogkledd campus ca. 9 kilometer fra sentrum av byen, i Watermael-Boitsfort kommune i Brussel. I skoleåret 2007-2008 var om lag 1450 studenter er registrert ved ISB.
Sebastian (film)

Innspillingsfakta

Filmen ble spilt inn i 1994 i Arvika og Morsarvet Studio i Åmotsfors.

Handling

Den snart 17-årige Sebastian bor i en svensk småby. Han har problemer med sin seksuelle identitet. Sebastian har gjort det slutt med kjæresten Lisbeth. Han funderer på hvorfor han ikke kan elske henne, men føler seg samtidig tiltrukket av sin beste venn Ulf. En kveld når Sebastian følger Ulf hjem slåss de på moro. Leken blir avbrutt når Sebastian spøker om at folk kan tro at de er «homo». Ulf liker ikke denne spøken.
Hjemme bekymrer Sebastians foreldre seg over sønnens grublerier. Moren, som er psykolog, prøver flere ganger å få Sebastian til å «snakke ut». En kveld følger Ulf med Sebastian hjem. Mens foreldrene er på kino danser guttene til hardrock, lekeslåss, drikker sprit, bader og sminker seg. Idet Ulf skal gå kysser Sebastian ham plutselig på munnen. Ulf rygger forskrekket tilbake og går sin vei. Sebastian får angst. Han frykter at han ikke kan fortsette vennskapet med Ulf og gjengen nå som han har avslørt seg.
Foreldrene kommer hjem, skjeller ham ut for ødeleggelsen, men prater senere ut om hans homoseksualitet. De sier at de godtar hans seksuelle legning, men de er tydelig triste og tafatte. Med tiden blir foreldrenes holdning til sønnen mer naturlig. Ulf er ikke sint for det som skjedde. Lisbeth oppsøker Sebastian for å fortelle ham at alle i gjengen vet om og aksepterer hans homoseksualitet.
Masaharu Nishi

Karriere

Masaharu Nishi startet sin profesjonelle karriere i Avispa Fukuoka i 1996. Han har også spilt for Ventforet Kofu.
Han ble tatt ut i Japans tropp til VM i fotball U-20 1997.
Symbiopsis

Utseende

Middelsstore stjertvinger med to stjerter på bakvingen. Oversidens grunnfarge er gråbrun, et varierende område er dekket av metallisk blå skjell, men disse når sjelden helt ut til ytterkanten. Undersiden er lyst gråbrun, gjerne med en smal, brun tverrstripe, ved bakhjørnet med oransje eller blå flekker.

Utbredelse

Disse artene lever i Mellom- og Sør-Amerika, fra Mexico i nord til Paraguay i sør.
Rotterdams metro

Rotterdams metro (Rotterdamn Metro) er en undergrunnsbane i Rotterdam i Nederland. Pr. juli 2010 består systemet av 5 linjer med 48 stasjoner fordelt på 53,3 km med spor.
Den var den første undergrunnsbanen i Nederland da Nord-Sørlinjen (Noord-Zuidlijn) åpnet i 1968. Ved åpningen var den også den korteste undergrunnsbanenettverket i verden med kun 5,9 km med spor. I 1982 ble nettverket utvidet med Øst-Vestlinjen (Oost-Westlijn). Sent på 1990-tallet ble linjene omdøpt etter to kjente personer fra Rotterdam (Erasmus av Rotterdam og Pieter Caland). På 2000-tallet ble navnet droppet og linjene fikk enkeltbokstavnavn og fargekoder.

Utvidelser

Det er planlagt en utvidelse til Hoek van Holland over en jernbanelinje som tidligere var brukt av Nederlandse Spoorwegen som skal stå ferdig i 2012.
1380-årene

-- 1380 -- 1381 -- 1382 -- 1383 -- 1384 -- 1385 -- 1386 -- 1387 -- 1388 -- 1389
Tiårsoversikt
Mkulumuzi

Mkulumuzi er en elv i det nordøstlige Tanzania. Den utgjør en del av nedslagsfeltet til Pangani-elven.
Wilderness Road

Wilderness Road var nybyggernes vanlige rute til Kentucky i over 50 år. I 1775 laget Daniel Boone en løype for Transylvania-kompaniet fra Fort Chiswell i Virginia, gjennom Cumberland Gap og inn i det sentrale Kentucky. Den ble senere forlenget med indianernes løyper, slik at den strakte seg helt til Falls of the Ohio i Louisville. Wilderness Road var steil og tøff, og kunne bare benyttes til fots eller på hest. På tross av de ugunstige forholdene ble den benyttet av tusenvis av mennesker. I 1792 bevilget den nye lovgivningsmakten i Kentucky penger til oppgradering av veien. I 1796 ble det åpnet en forbedret allværsvei for vogner og forsendelser. Veien ble nedlagt omkring 1840, men moderne motorveier følger idag mye av dens opprinnelige rute.
At Tickle Toes

At Tickle Toes er Norges eneste danseskole som har hovedfokus på steppdans. Skolens hovedmål er å bevare steppdansens historiske og kunstneriske uttrykk, slik at danseformen holdes i live. Skolen legger også vekt på å formidle steppdansens historie, og at danseformen skal få et bedre fotfeste i Norge.
Skolen holdt tidligere til i Trikkestallen på Torshov i Oslo, men flyttet til Musikkteaterhøyskolens lokaler i januar 2017.

Danseskole og kor

Skolen underviser i steppdans på flere nivåer for barn, voksne og profesjonelle utøvere. I tillegg har skolen et eget kor som benytter steppesko. Skolen har egne forestillinger hvert år, og fra 2013 har disse vært holdt på Cosmopolite Scene.
I tillegg til å være en steppdansskole med ukentlige kurs, tilbyr skolen workshops med gjestelærere fra innland og utland.

Historie

At Tickle Toes ble etablert i 2002 av gründer Kjersti Evensen og har siden den gang vært den eneste danseskolen i Norge hvor steppdans er hovedfokus.
Skolens beskytter, Frankie Manning, var inspirator til å starte steppdansskolen og ta vare på de gamle tradisjonene. Skolen viderefører også Jenny Wagstaff og Main Kristoffersens tidligere pionerarbeid innen stepp. Begge danserne ble tildelt hedersprisen på den internasjonale steppdansdagen i Oslo i 2002.
Gründer Kjersti Evensen er utdannet danser ved Den Norske Opera i Oslo og har over 30 års pedagogisk erfaring innen steppdans.
I 2007 stiftet Evensen og Pål Rullestad et kor som benytter steppesko.

Utdanning og virke

I 2012 mottok Kjersti Evensen Lovisaprisen for sitt arbeid innen steppdans i Norge, og i 2014 mottok hun årets pedagogstipend fra NoDa.
Pedagogene fra At Tickle Toes jobber også aktivt som koreografer for steppdansnumrene i norske musikaler.
Pedagoger og elever har i forbindelse med den internasjonale steppdansdagen, 25. mai, tatt med steppdansen ut blant folk i Oslos gater siden 2002.
Jan Anders Presthus representerte At Tickle Toes i juniorklassen i europamesterskapet i steppdans i St. Petersburg i 2014 og vant gull i sin klasse.
505 Games

505 Games er en italiensk videospillutgiver som ble grunnlagt i 2006. Det er et datterselskap til Digital Bros. Selskapet gir ut spill internasjonalt for de mest populære spillplattformene, blant annet de produsert av Sony, Microsoft og Nintendo, i tillegg til mobile plattformer.
MRAP

MRAP står for Mine Resistant Ambush Protected og er de senere år blitt en samlebetegnelse for minebeskyttede kjøretøyer. Med dette menes en type pansret personellkjøretøy, som er lettpansret og med fire hjul ligner en «vanlig bil», men likevel har god beskyttelse for å kunne overleve veibomber og bakholdsangrep. MRAP-kjøretøy er en undergruppe av lettpansret kjøretøy.
Opprinnelig var MRAP navnet på et program for innkjøp og utvikling av en familie pansrede kjøretøyer av det amerikanske marinekorpset på vegne av det amerikanske forsvaret. Programmet innebærer en rekke forskjellige kjøretøyer tatt fram av ulike produsenter.
Programmet ligner den amerikanske hærens Medium Mine Protected Vehicle-program.
Bellingham (London)

Historie

Stedet ble første gang dokumentert i et angelsaksisk charter på 900-tallet som Beringaham. Første ledd henviste til et personnavn, Bera eller Beora, som kan ha hatt betydningen «bjørn». Siste ledd, –ham, henviste til en gård eller en landbrukssamfunn. Ved 1198 ble navnet gjengitt som Belingeham. Endringen fra Ber- til Bel- skjedde påvirkningen av normannisk ortografi.
Alfred den stores yngste datter Ælfthryth, som ble gift med greven av Flandern, ga hele herregodset Lewisham til klosteret Abbaye Saint-Pierre i Gent i Flandern. En underdel av godset ble senere solgt til cistercienserordenens kloster Stratford Langthorne (som lå i Stratford). I mange århundrer var det liten aktivitet her, annet enn mølledrift ved elven og jordbruk i innlandet. Den nærmeste grenden var Southend, som lå noe mot sørøst.
Acanthops erosula

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.

Utbredelse

Acanthops erosula finnes i Bolivia, Brasil, Costa Rica, Fransk Guyana og Peru.
Shanghailander

Shanghailander (ordspill på Highlander), er uformelle egenbetegnelser utbredt blant vestlige innbyggere av Shanghai, først og fremst i perioden fra midten av 1800-tallet, de de første vestlige områder ble opprettet i byen, til ca 1940, de de fleste var utvandret eller blitt fordrevet. Uttrykket gjaldt særlig for utlendinger bosatt i Shanghai International Settlement.
Shanghailanderne var en svært sammensatt gruppe. I mellomkrigstiden tilkom et stort antall jøder som søkte tilflukt fra forfølgelsene i Tyskland.
Vekten (stjernetegn)

Vekten, på latin kalt Libra, er et stjernetegn. Personer som er født i perioden 23. september – 22. oktober regnes som «vekt» ifølge astrologien.
Mamut One

Historie

I tiden før 1994 var det vanlig at selskaper som førte regnskapet selv, benyttet seg av løsninger fra flere leverandører. Typisk hadde man ett system for å føre selve regnskapet (bilagsjournal), og så et annet system for føring av lønn. En del virksomheter hadde også tatt i bruk egne løsninger for salgs- og kundeoppfølging. Utfordringen var at desto flere systemet man benyttet, desto flere kundedatabaser måtte man vedlikeholde. Samme kunden kunne raskt ende opp med å være registrert i 2–3 systemer som ikke snakket med hverandre. 
Eilert Hanoa mente det ville være bedre å integrert regnskap, lønn, og kundeoppfølging i ett system med én felles kundedatabase. Med det utgangspunktet valgte han å avslutte studiene på BI og satse på lanseringen av Guru Office. Systemet har vunnet en rekke utmerkelser, blant annet Best i test i Datatid i 1996. Mamut Office vant en dobbeltseier i PC World Norges årlige test av økonomisystemer i nr. 10 - 2008, og tok en ny seier - den sjette på rad - i PC World Norge nr. 10 - 2009. November 2009 vinner Mamut Accountancy Age Awards  i Storbritannia for fjerde gang på fem år.

Hovedversjoner

Mamut One finnes i en rekke versjoner, fra enkel regnskapføring, til samlede løsninger med regnskap, faktura, lager, lønn, netthandel, domene og e-post.
Felles for alle versjonene av Mamut, er at de har én felles installasjon. Felles kodebase gjør det mulig å endre versjon i løpet av få minutter, selv fra gratisversjoner til fullversjoner, uten å installere ny programvare.
Jan Olof Olsson

Biografi

Olsson var gift med forfatteren Margareta Sjögren-Olsson. De skrev flere bøker sammen, fremst reiseskildringer fra USA, England og Irland. Paret fikk døtrene Elizabeth og Vibeke, den sistnevnte ble også forfatter. 
Jan Olof Olsson er mest kjent for romanen De tre från Haparanda og tv-serien Någonstans i Sverige, som også ble bok. Han var meget produktiv og ved siden av sitt arbeide som journalist på avisen Dagens Nyheter (fra 1945), der han skrev under signaturene Jolo og Ruter Tweed, medvirket han flittig i Sveriges Radio og gav ut over førti bøker. 
Jolo hadde lest historie ved Stockholms högskola. Han hadde ett spesielt interesse for første verdenskrig, noe som resulterte i bøkene 1914, Den okände soldaten og den posthumt utgitte Rivna fanor. Han skrev de seks første bind i bokserien 20:e århundradet, den fotografiske årboken Kamera 1955–74, en rad reisebøker samt holdt en rekke kåserier, ikke minst fra oppveksten i Birkastan i Stockholm. Han er begravd på Lidingö kyrkogård.
Jolosällskapet som ble opprettet for hans minne i 1997 deler årlig ut Joloprisen.
Svartryggrørdrum

Biologi

Svartryggrørdrum er småvokst og måler cirka 25–36 cm. Vekten ligger omkring 59–120 g og vingespennet utgjør normalt cirka 41–49 cm.
Motjern

Motjern (cirka 37 daa) er et lite tjern som er tilknyttet Ådalselva og inngår i Ådalselva naturreservat. Det ligger langs østbredden av elva, vest for Europavei 16 og Grønvollsletta i Ringerike kommune, Buskerud. Motorferdsel er ikke tillatt i tjernet. Ådalselva naturreservat med Motjern inngår i Tyrifjorden våtmarkssystem IBA.
Preferanseaksje

Prefereansjeaksje er en aksje som ved utbytte og likvidering har fortrinnsrett foran andre aksjer, eksempelvis ordinære aksjer.
Hovedregelen er at alle aksjer gir lik rett i et selskap, men vedtektene til det enkelte selskap kan imidlertid gjøre unntak fra dette og bestemme at selskapet skal ha aksjer av ulike typer. Dersom vedtektene fastslår at det skal være knyttet forskjellige rettigheter til bestemte aksjer, har selskapet forskjellige aksjeklasser. Dette er aksjer som kan ha forskjellig utbytte- og/eller stemmerett i selskapet.
Prefereansjeaksjer gir bedre rett til selskapet verdier eller gevinster enn ordinære aksjer ved konkurs eller likvidering. Aksjer tegnet med utbyttepreferanse gir aksjeeieren særlig rett til utbytte foran eiere av ordinære aksjer, noen ganger med et bestemt beløp basert på tegningskursen justert med en kalkylrente. Aksjer tegnet med likvidasjonspreferanse gir ved likvidering særskilt rett til selskapets verdier.
Ancylosternus

Utseende

Middelsstore, kraftige, blanke, gulbrune eller rødbrune til svarte trebukker. Antennene er kraftige, for det meste gulhvite og litt lengre enn kroppen. Pronotum er avrundet sekskantet, med en tann litt bak midten av hver sidekant. Dekkvingene er avsmalnende bakover, glatte og blanke.

Utbredelse

Slekten er vidt utbredt i Sør-Amerika.
Likklede

Likklede er et stoff som ligger rundt en død person eller over en likkiste.
Likkledet i Torino er av lin med et bilde av en mannskropp med merker etter sår og blod på hender, hode og på høyre side av brystet, som stemmer overens med Bibelens beskrivelse av Jesu skader ved korsfestelsen.
Lorck Schive Kunstpris

Lorck Schive Kunstpris var opprinnelig kjent som «Christian Lorck Schives og hustrus legat for kunstnere». Kunstprisen deles ut annethvert år ved Trondheim kunstmuseum til en billedkunstner. Hemmelige nominasjoner kommer fra Statens stipendkomité (4 nominasjoner), Trondheim kunstmuseum (3 nominasjoner) Norsk kuratorforening (2 nominasjoner) og Norsk kritikerlag (1 nominasjon). Fra denne listen over 10 kunstnere velger styret 4 som deltar på Lorck Schive kunstprisutstilling i oktober og november i utstillingsåret. Kriteriene for å bli innstilt er at man har et betydelig kunstnerisk virke, enten bor eller arbeider i Norge, og at man er under 50 år. Utstillingen bedømmes av en jury bestående av tre uavhengige medlemmer, oppnevnt av styret for Lorck Schive kunstpris, Trondheim kunstmuseum og Statens stipendkomite. Lorck Schive er Norges største kunstpris.
Crown Commercial Service

Crown Commercial Service (CCS) er et britisk statlig forvaltningsorgan under Cabinet Office. CCS har ansvar for offentlige anskaffelser og fellestjenester.
CCS ble opprettet som Buying Agency den 1. april 1991. Den 1. april 2000 ble organet en del av det nyopprettede Office of Government Commerce (OGC) i HM Treasury. Den 1. april 2001 ble et antall etater slått sammen til OGCbuying.solutions, som i april 2009 byttet navn til Buying Solutions. Den 15. juni 2010 ble organet flyttet til Cabinet Office, og navnet ble endret til Government Procurement Service (GPS) i juli 2011. I januar 2014 ble GPS slått sammen departementenes administrasjonsavdelinger til CCS.
Tomarus maimon

Utseende

En middelsstor, oval, brunsvart, blank hornbille. Oversiden er nokså tett og fint punktert, på dekkvingene danner punktene uregelmessige rader. Begge kjønn har en liten grop foran på pronotum med en ganske liten knøl i forkant og to små knøler i pannen, disse er litt mer utpregede hos hannen, som ellers kan kjennes på en litt smalere kroppsform enn hunnen. Clypeus ("overleppen") har to små tenner. Beina er ganske korte og kraftige.

Levevis

Larvene lever i jorda, for det meste av råtnende plantemateriale, men de kan også ete røttene på ulike planter.

Utbredelse

Arten er utbredt fra Colombia i nord til Chile i sør.
888casino

Historie

Casino-on-Net ble grunnlagt av brødrene Aaron og Avi Shaked sammen med partnerne Ron and Shay Ben-Yitzhaq, også brødre, i 1997. I 1994 ble Free Trade & Processing Zone Act vedtatt i Antigua and Barbuda, noe som åpnet opp for utviklingen av lovlige nettkasinoer. Casino-on-Net ble relansert som 888casino in 2010 for å forene utseendet og brukeropplevelsen med andre 888-merkevarer. I 2015 var nettstedet lisensiert og i drift i Gibraltar, New Jersey, Danmark og Spania i tillegg til mange andre land og territorier.
I 2013 var 888casino tittelsponsoren til Senior-VM i Snooker.
I 2017 signerte 888casino en avtale om å inkludere spillautomatspill fra Merkur Interactive Services GmbH, basert i Berlin, og en del av Gauselmann-gruppen.
888casino har blitt tildelt eCOGRAs (eCommerce Online Gaming Regulation and Assurances) Safe and Fair forsikringssegl.

Forente stater

Som et resultat av et vedtak i USAs kongress oktober 2006 ble nettbaserte spillselskaper pålagt en rekke reguleringer og restriksjoner, noe som førte til en masseflukt fra det amerikanske markedet for denne typen nettsteder.
I mars 2013 innvilget Nevada Gaming Commission 888casino lisens som leverandør av interaktive spill, noe som gjør selskapet til det første selskapet som tilbyr gambling utelukkende på nett til å bli lisensiert av en amerikansk jurisdiksjon,.
I januar 2011 vedtok den lovgivende myndigheten i New Jersey et lovforslag  som tillot gambling på nett for innbyggere over 21. I august 2013 signerte 888casino en avtale med Caesars Entertainment Corporation gjennom gruppens All American Poker Net utgiver (AAPN) fellesforetak med Avenue Capital, noe som gjorde det mulig for 888casino å tilby produkter av egen merkevare i New Jersey. 888casino publiserer månedlig en utbetalingsandel revidert av en uavhengig tredjepart, som inkluderer utbetalingsandelen per spill, I tillegg til den totale gjennomsnittlige utbetalingsandelen til 888casino. 888casino sin utbetalingsandel er 95.1%.
Jernbane i Guinea-Bissau

Per 2010 har Guinea-Bissau ingen jernbane, men i 1998 ble det signert en avtale mellom Portugal og Guinea-Bissau om jernbaneutbygging til Guinea.
Molde domprosti

Molde domprosti er et tjenestedistrikt i Møre bispedømme i Den norske kirke. Siden prostiet er knyttet til Molde domkirke, er det ledet av en domprost.
Prostiet omfatter kommunene Aukra, Fræna, Midsund, Molde og Sandøy.
Prostiet er inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.
Ungkarsleiligheten

Handling

C. C. Baxter (Jack Lemmon) er en kontormedarbeider for et stort firma i New York. Hans eneste mulighet for avansement er å la sjefen benytte ungkarsleillgheten hans som elskovsrede for utenomekteskaplige forbindelser. Men så oppstår det søt musikk mellom Baxter og sjefens elskerinne, og opplegget begynner å knirke i kantene.

Priser

Filmen ble belønnet med fem Oscar (beste film, beste regi, beste klipp, beste manus og beste dekoratør) tre Golden Globe (beste filmkomedie, beste mannlige filmskuespiller og beste kvinnelige filmskuespillerinne) og tre BAFTA (beste film, beste utenlandske mannlige og kvinnelige skuespiller). Den ble også belønnet med priser fra Writers Guild of America og Directors Guild of America. Andre priser inkluderer Cinema Writers Circle Awards (beste utenlandske film), tre Laurel Award, tre fra New York Film Critics Circle Awards og en i Filmfestivalen i Venezia (Shirley MacLaine).
Claude Collart

Claude Collart, eller Claudius Gallus var en fransk hærfører. Han ble født i Champagne, Frankrike, fødselsår ukjent. Han døde ca. 1567. Collart tjente først hos hertugen av Guise og bega seg siden til Sverige, hvor han kom i tjeneste hos kong Erik XIV. Kongen brukte Collart i såvel diplomatiske som militære verv. I 1562, da Erik skulle fri til landgreven av Hessens datter Kristina, ble Collart sendt til greven som forhandler. En stund etter sin hjemkomst fikk han kommandoen over en tropp som skulle angripe det nordlige Norge. Med en hær på omkring 4 000 menn inntok han Jemtland (februar 1564), gikk over fjellene og erobret Steinvikholmen festning i Nord-Trøndelag, Trondheim by og en ikke ubetydelig del av det nordenfjeldske Norge. Men gjennom usedelighet, vandalisme og uklok strenghet tirret Collart snart opp den tidligere så svenskvennlige befolkningen. I tillegg svekket han sin stilling gjennom å sende hjem en del av sine tropper. Da et norsk motangrep ledet av Erik Munk kom fra Bergen, tapte han derfor hele erobringen, unntatt Jemtland. 22. mai 1564 kapitulerte Collart på Steinvikholmen og ble ført som fange til Danmark. Hans videre skjebne er ukjent.
James Robertson

Robertson og Beato

I 1853 begynte han å fotografere sammen med den britiske fotografen Felice Beato, som han etablerte et firma sammen med i den europeiske delen av Konstantinopel, Peran. Etter hvert kom også broren Antonio Beato med i fotograferingen og var med dem på turer til Malta, Hellas og Jerusalem. Firmaet fikk en rekke oppdrag, blant annet overtok de fotograferingen av Krimkrigen fra Roger Fenton. De ble også tildelt oppdraget med å fotografere britiske tropper under det indiske opprøret i 1857, trolig var det bare Beato som dro dit.
Robertson giftet seg med Leonilda Maria Matilda Beato, søster til de to brødrene. De hadde de tre døtrene Catherine Grace (født i 1856), Edith Marcon Vergence (født i 1859) og Helen Beatruc (født i 1861) sammen. Robertson er mest kjent for sine reportasjer angående Krimkrigen og fra Aten. 
I 1860 dro Felice Beato til Kina for å fotografere den andre opiumskrigen, Antonio dro til Egypt og James Robertsen ble igjen i Konstantinopel. Der samarbeidet han med Charles Shepherd.  Firmaet Robertson & Beato ble oppløst i 1867. De hadde da besøkt en lang rekke steder og laget reportasjer fra blant annet Malta, Hellas, Tyrkia, Damaskus, Jerusalem, Egypt, Krim og India.

Imperial Ottoman Mint

Robertson ga etter hvert opp fotograferingen og gikk i 1860-årene tilbake til arbeidet som myntgravør ved Imperial Ottoman Mint, en jobb han beholdt til han gikk av med pensjon i 1881. Da flyttet han til Yokohama, hvor han ankom våren 1882 og hvor han ble boende til han døde i 1888.
Stjørdalsøl

Stjørdalsøl er et maltøl brygget etter svært gamle tradisjoner i områdene rundt Stjørdal i Nord-Trøndelag. Lignende gårdsøl har vært brygget i hele Norge sør for polarsirkelen siden førhistorisk tid, men bryggingen har med tiden dødd ut de fleste steder i Norge. Stjørdalen er ett av stedene som har holdt tradisjonen ved like. Opprinnelig var det bøndene som brygget til eget bruk av eget korn, men i dag er det mange av bryggerne som kjøper kornet. En særegenhet ved stjørdalsølet er at bryggerne selv lager maltet i såkalte såinnhus.
Stjørdalsøl brygges tradisjonelt som hjemmebrygg, men er nå også kommersielt tilgjengelig. Klostergården håndbryggeri har i samarbeid med Alstadberg tradisjonsbryggeri brygget Alstadberger - et stjørdalsøl. Ølet er tilgjengelig på Vinmonopolet. Hans Rotmo har utgitt en sang om ølet, «Stjørdalsøl».